OpenLLM-France/wikimedia huggingface dataset:
# The Enemy Below

The Enemy Below és una pel·lícula estatunidenca dirigida per Dick Powell i estrenada l'any 1957. Argument: durant la Segona Guerra Mundial, un destructor nord-americà, al comandament del qual hi ha un comandant al qual la tripulació creia poc experimentat però que resulta ser un gran estrateg, troba un submarí alemany al qual persegueix per tot l'oceà Atlàntic.

## Repartiment

* Robert Mitchum: el capità Murrell
* Curd Jürgens: Von Stolberg
* David Hedison: el tinent Ware
* Theodore Bikel: Schwaffer
* Russell Collins: el metge
* Jeff Daly: Corky
* Frank Obershall: Braun
* Arthur La Ral: Kunz
* David Post: Lewis
* Biff Elliot: l'oficial d'intendència
* Kurt Kreuger: Von Holem

## Premis i nominacions
### Premis

* 1958: Oscar als millors efectes visuals per Walter Rossi

### Nominacions

* 1959: BAFTA al millor actor estranger per Curd Jürgens

## Referències

* ↑ Baget Herms, Josep Maria «Crítica del film». La Vanguardia, 30-05-1980.
# Tirrena-Adriàtica 1990

La Tirrena-Adriàtica 1990 va ser la 25a edició de la Tirrena-Adriàtica. La cursa es va disputar en vuit etapes entre el 7 i el 14 de març de 1990, amb un recorregut final de 1.040,5 km.
El vencedor de la cursa fou, per segon any consecutiu, el suís Tony Rominger (Chateau d'Ax), que s'imposà al polonès Zenon Jaskula (Diana-Colnago) i al francès Gilles Delion (Helvetia-La Suisse), segon i tercer respectivament.

## Etapes

| Etapa | Data | Recorregut | Km | Vencedor d'etapa | Líder de la general |
| 1a | 7 de març | Bacoli - Bacoli | 15,9 | John Talen (NED) | John Talen (NED) |
| 2a | 8 de març | Nàpols - Maiori | 175,0 | Tony Rominger (SUI) | Tony Rominger (SUI) |
| 3a | 9 de març | Amalfi - Ravello (CRI) | 6,8 | Jean-Claude Leclercq (FRA) | Tony Rominger (SUI) |
| 4a | 10 de març | Salern - Isola del Liri | 205,0 | Massimiliano Lelli (ITA) | Tony Rominger (SUI) |
| 5a | 11 de març | Cerro al Volturno - Porto Sant'Elpidio | 249,5 | Eric Vanderaerden (BEL) | Tony Rominger (SUI) |
| 6a | 12 de març | Porto Recanati - Monte Urano | 192,0 | Jean-Claude Leclercq (FRA) | Tony Rominger (SUI) |
| 7a | 13 de març | Grottammare - Acquasanta Terme | 178,0 | Eddy Planckaert (BEL) | Tony Rominger (SUI) |
| 8a | 14 de març | S.B del Tronto - S.B del Tronto (CRI) | 18,3 | Erik Breukink (NED) | Tony Rominger (SUI) |

## Classificació general

| | Ciclista | Equip | Temps |
| 1 | Toni Rominger (SUI) | Chateau d'Ax | 27h 29' 18" |
| 2 | Zenon Jaskula (POL) | Diana-Colnago | + 2' 31" |
| 3 | Gilles Delion (FRA) | Helvetia-La Suisse | + 2' 42" |
| 4 | Jean-Claude Leclercq (FRA) | Helvetia-La Suisse | + 2' 46" |
| 5 | Maurizio Fondriest (ITA) | Del Tongo | + 2' 46" |
| 6 | Sean Kelly (IRL) | PDM | + 2' 58" |
| 7 | Frans Maassen (NED) | Buckler | + 2' 58" |
| 8 | Martin Earley (IRL) | PDM | + 3' 12" |
| 9 | Daniel Steiger (SUI) | Frank-Toyo | + 3' 22" |
| 10 | Luc Roosen (BEL) | Histor-Sigma | + 3' 58" |

## Referències

* ↑ «Tirreno - Adriatico». sitiodeciclismo.net/. [Consulta: 25 febrer 2014].
* ↑ «Tirreno - Adriatico 1990». cyclingfever.com/. [Consulta: 25 febrer 2014].
* ↑ «TIRRENO - ADRIATICO». cyclebase.nl [Consulta: 25 febrer 2014].

## Enllaços externs

* Web oficial (italià)
# Joan (advocat)

Joan (en llatí Joannes) (segle vi) fou un advocat romà d'Orient del servei jurídic del praefectus praetoriorum de Constantinoble, que va ser un dels setze membres de la comissió dirigida per Tribonià nomenats per Justinià I el 530 per compilar el Digest (530-533).
Era una persona diferent del Joan que formava part d'una altra comissió de deu persones, també presidida per Tribonià, encarregada de confeccionar la Constitutionum Codex, una primera versió del Codi de Justinià.

## Referències

* ↑ 3.Joannes a: William Smith (editor), A Dictionary of Greek and Roman Biography and Mythology. Vol. II Boston: Little, Brown & Comp., 1867, p. 603
Viccionari
# Port de Filià

El Port de Filià és un coll a 2.399,9 m d'altitud situat al límit dels termes municipals de Sarroca de Bellera (a l'antic terme de Benés) i la Torre de Cabdella, en el seu terme primigeni, tots dos del Pallars Jussà.
Separa les valls del riu de Manyanet, a ponent, i del riu de Filià, a llevant. És al nord del Tossal Llarg i al sud-oest del Pic de Filià, a la part nord del terme de Sarroca de Bellera i al nord-oest del de la Torre de Cabdella.

## Enllaços externs

* Institut Cartogràfic de Catalunya
# Txérnikov

Txérnikov - Черников (rus) - és un khútor del krai de Krasnodar, a Rússia. Es troba a les terres baixes de Kuban-Azov, a 20 km al nord-oest del centre de Krasnodar, la capital.
Pertany al municipi de Beriózovi.
# Pride of Baghdad

Pride of Baghdad (en català, 'orgull de Bagdad'), és una novel·la gràfica realitzada originalment en l'any 2006 pel guionista Brian K. Vaughan i el dibuixant Niko Henrichon per a l'editorial nord-americana DC Comics.

## Publicació

L'edició original va sortir a la venda al setembre de 2006 a través del segell editorial Vertigo de la companyia DC Comics. L'editorial Planeta DeAgostini, dintre de la seva col·lecció de còmics Vertigo, va publicar l'obra al juny de 2007 en castellà amb el títol Los Leones de Bagdad.

## Trama

La història, basada en fets reals que van tenir lloc a l'abril de 2003, narra com la rajada de lleons formada per Zill (el lleó mascle), Safa (una vella lleona bòrnia), Noor (una jove lleona) i el cadell Alí (fill de Noor i Zill), escapa del zoo de Bagdad després d'un bombardeig de l'exèrcit nord-americà a la ciutat. Llavors s'embarquen en una aventura que els durà després d'una vida de captivitat en la seva gàbia a endinsar-se en el món dels humans, devastat per la guerra.

## Premis

* Premis Harvey: 2007 Millor Novel·la Gràfica Original.

## Referències

* ↑ Pàgina oficial dels Premis Harvey. (anglès)

## Enllaços externs

* Los Leones de Bagdad: Una fábula adulta (castellà)
* http://news.bbc.co.uk/2/hi/middle_east/2966107.stm BBC News
* http://www.cnn.com/2003/WORLD/meast/04/16/sprj.nilaw.baghdad.zoo/
# Sergio Álvarez Conde

Sergio Álvarez Conde (nascut el 3 d'agost de 1986 a Catoira, Pontevedra, Galícia), conegut simplement com a Sergio, és un exfutbolista professional gallec que jugava com a porter. La major part de la seva carrera professional la va fer amb el Celta, amb 197 partits totals jugats.

## Trajectòria esportiva

Sergio va començar la seva carrera a l'equip del seu lloc de naixement, l'Arosa SC, i va fitxar pel veí Celta de Vigo el 1999, als 13 anys. Va fer el seu debut en edat sènior amb l'equip B de la Segona B, i va jugar quatre temporades completes a la categoria. La temporada 2008–09 fou cedit a un altre equip gallec de la mateixa categoria, el Racing de Ferrol.
Sergio va fer el seu debut amb el primer equip del Celta el 4 de juny de 2011, en una victòria a casa per 3–0 contra l'FC Cartagena, la darrera jornada de la segona divisió 2010-2011. Poc després, a continuació de la marxa d'Ismael Falcón a l'Hèrcules CF, fou definitivament promocionat al primer equip, i obtingué la samarreta amb el número 1.

## Referències

* ↑ El “gato” de moda del fútbol español sitúa a Catoira en el mapa internacional
* ↑ Sergio, «O Gato» que vuela de pie
* ↑ Celta de Vigo vs. Cartagena; Soccerway, 4 juny 2011
* ↑ «Sergio Álvarez: «No me he rendido nunca y ahora voy a luchar por jugar»» (en castellà). La Voz de Galicia, 30-06-2011.

## Enllaços externs

* Fitxa de Sergio Álvarez Conde a BDFutbol (anglès)
* Fitxa de Sergio Álvarez Conde a Futbolme (castellà)
* Fitxa de Sergio Álvarez Conde a Transfermarkt (anglès)
# Felip de Bèlgica

Felip de Bèlgica és el nom dels següents personatges:
* Felip de Bèlgica (comte de Flandes) (1837 - 1905).
* Felip de Bèlgica (rei dels belgues) (1960).
# Bogonóssovo

Bogonóssovo (en rus: Богоносово) és un poble (un khútor) de l'óblast de Vorónej, a Rússia, segons el cens del 2010 tenia 6 habitants.

## Referències

* ↑ Расстояние от Херсонского до Россоши
* 1 2 Херсонский хутор на карте
* ↑ Всероссийская перепись населения 2010 года. Численность населения городских округов, муниципальных районов, городских и сельских поселений, городских и сельских населённых пунктов Воронежской области
# Rino Pucci

Rino Pucci (Chiesina Uzzanese, província de Pistoia, 22 de gener de 1922 - 10 de desembre de 1986) va ser un ciclista italià, que va córrer durant els anys 40 del segle xx.
El 1948 va prendre part en els Jocs Olímpics de Londres, tot guanyant una medalla de plata en la prova de persecució per equips, fent equip amb Arnaldo Benfenati, Guido Bernardi i Anselmo Citterio.

## Referències

* ↑ Rino Pucci Arxivat 2020-04-18 a Wayback Machine. a Sports Reference

## Enllaços externs

* Fitxa de Rino Pucci a sitiodeciclismo.net
# Programa d'entrevistes

Un programa d'entrevistes (en anglès, talk show) és un gènere de programa de televisió o de ràdio en el qual una persona o grup de persones parla de diversos temes exposats per un presentador.
En general, els convidats dominen o tenen gran experiència en relació amb qualsevol assumpte que s'està discutint en un episodi d'un programa. Altres vegades, una sola persona parla sobre el seu treball o àrea d'especialització amb un presentador o copresentadors. De vegades, els convidats ja estan asseguts al plató, però sovint els presenten i apareixen des de darrere del plató. Gay Byrne, Steve Allen, Jack Paar, Johnny Carson, Dick Cavett, Ed Sullivan, Oprah Winfrey, Kris Aquino, Ellen Degeneres, Boy Abunda, Howard Stern, Rush Limbaugh, i Mosunmola Abudu han presentat destacats programes d'entrevistes; en molts casos, els programes han fet famosos els seus presentadors.

## Referències

* ↑ Stelter, Brian «Anderson Cooper to Host Daytime Talk Show». NYTimes.com, 30-09-2010 [Consulta: 3 juliol 2011].
* ↑ Weber, Bruce «Johnny Carson News — The New York Times». Topics.nytimes.com [Consulta: 3 juliol 2011].
# Port de Gandia

El port de Gandia està situat al barri marítim del Grau, i al sud de la platja Nord, a 5 quilòmetres del centre urbà gandià, i aprofita la desembocadura del riu Sant Nicolau. Té moll pesquer, esportiu i comercial.
Els primers passos del port de Gandia es troben en una Reial Ordre de 1884, la qual s'autoritzaria a construir les primeres obres portuàries en este enclavament costaner, els drets del qual, serien adquirits per la companyia britànica "The Alcoi-Gandía Railway & Harbour Company Limited", els objectius de la qual eren, d'una banda importar el carbó que necessitaven les indústries tèxtils alcoianes, i per una altra, exportar els productes de la zona als mercats ultramarins. La producció de la pansa i la seua exportació, entre d'altres productes, va impulsar la creació de la infraestructura del Port de Gandia. El tren Alcoi-Gandia es va inaugurar en 1892, i va estar en funcionament fins a 1969.
Als anys 60, el carbó va perdre la seua importància i el port es va dedicar a l'exportació de taronja i altres productes agrícoles de l'horta de la comarca. S'exportava al mercat estatal i internacional. Però amb la millora de les comunicacions viàries, la taronja trobarà millor transport per mitjà dels camions. Hui en dia, el port es dedica majoritàriament a la importació de paper per imprimir els diaris de la península. Una altra de les activitats que es realitzen al port és la pesca. Cada dia ixen les barques a pescar sépia, clòtxines, orades, sardines... a la costa mediterrània.
És coneguda per tots la importància del peix en la gastronomia de la Safor, en plats com el brou d'anguila, l'espardenyat (arròs amb peix i conill) o la famosa fideuà de Gandia. A primera hora de la vesprada, poc després d'entrar les barques al port, se celebra la subhasta del peix. A les 5 de la vesprada es reunixen compradors a la Llotja, tant del xicotet comerç com majoristes, per adquirir al millor preu les captures del dia.

## Referències

* ↑ Fuster, Carlos «El catàleg de Riuraus valencians». Riuralogia : estudi dels riuraus i de l'arquitectura rural, 2018, pàg. 10-109.
# Cementiri de Paüls

El Cementiri de Paüls és una obra de Paüls (Baix Ebre) inclosa a l'Inventari del Patrimoni Arquitectònic de Catalunya.

## Descripció

Recinte de planta rectangular, amb els nínxols adossats als murs posterior i laterals (un d'ells amb un gran contrafort), té una capella sobre el mur posterior, al fons del camí central, dedicada al Sant Crist. El més significatiu és la porta d'entrada, de mig punt, amb dos pinacles per cada costat molt simples. Malgrat que hi figura la data 1919, les pedres de l'arc són a tota vista molt més anteriors. És situat als peus del castell, a la part posterior del poble.

## Referències

* ↑ «Cementiri de Paüls». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 14 desembre 2018].

## Enllaços externs

* «Cementiri de Paüls». Mapa de recursos culturals. Diputació de Tarragona.
# Simitarra cara-rogenca

La simitarra cara-rogenca (Erythrogenys erythrogenys) és un ocell de la família dels timàlids (Timaliidae).

## Hàbitat i distribució

Habita zones amb matolls dens, herba i boscos oberts a l'Himàlaia, centre, sud i est de Myanmar i nord-oest de Tailàndia.

## Referències

* ↑ «Simitarra cara-rogenca». Cercaterm. TERMCAT, Centre de Terminologia. Rev. 20/12/2021(català)
# Felip de Borbó

Felip de Borbó és el nom dels següents personatges:
* Felip de Borbó o Felip V d'Espanya, rei d'Espanya
* Felip de Borbó i Grècia o Felip VI d'Espanya (Madrid, 1968), rei d'Espanya
* Felip de Borbó i Farnese o Felip I de Parma (Madrid, 1720 - Alessandria, Ducat de Parma, 1765), infant d'Espanya i Duc de Parma
# Bogoródskoie (Iúriev-Polski)

* Per a altres significats, vegeu «Bogoródskoie».
Bogoródskoie (en rus: Богородское) és un poble de l'óblast de Vladímir, a Rússia, segons el cens del 2010 tenia 2 habitants. Pertany al districte municipal de Iúriev-Polski.

## Referències

* ↑ Серёгин А. П. Флора Владимирской области: конспект и атлас. — Тула: Гриф и К, 2012. — 620 с.
* ↑ «В.Г. Добронравов. Историко-статистическое описание церквей и приходов Владимирской епархии: Вып. 4: Меленковский, Муромский, Покровский и Судогодский уезды. - 1897». Arxivat de l'original el 2018-05-09. [Consulta: 7 maig 2018].
# Coordinadora per a la Salvaguarda del Montseny

La Coordinadora per a la Salvaguarda del Montseny és un grup ecologista nascut el 1986, amb seu a Sant Celoni. Focalitza la seva activitat principalment en el Massís del Montseny. El seu logotip el va fer l'Antoni Tàpies. De les seves accions, destaquen, una campanya per modificar el POUM de Santa Maria de Palautordera i una altra per a modificar el POUM de Riells i Viabrea. També és una de les impulsores de la denúncia de les obres de connexió entre la desalinitzadora de Blanes i la potabilitzadora de Cardedeu, que han afectat greument la llera de la Tordera.

## Referències

* ↑ «Coordinadora per la Salvaguarda del Montseny». Ajuntament de Sant Celoni. [Consulta: 9 juliol 2011].
* ↑ «Resultats de l'estudi «Aportacions a l'anàlisi del programa d'ús públic del Parc Natural del Montseny»». Coordinadora per a la Salvaguarda del Montseny i Depana. [Consulta: 9 juliol 2011].
* ↑ «Salvem el Montseny!, 1986». Fundació Antoni Tàpies. [Consulta: 9 juliol 2011].
* ↑ «Posicionament de la CUP davant els acords del ple d'ahir». CUP de Sant Celoni. [Consulta: 9 juliol 2011].
* ↑ «Salvaguarda del Montseny vol que el POUM protegeixi la roureda de Riells». Diari de Girona, 05-03-2010. [Consulta: 9 juliol 2011].
* ↑ «Els ecologistes denuncien la connexió entre la dessalinitzadora de Blanes i la potabilitzadora de Cardedeu». El Punt, 10-06-2027. [Consulta: 9 juliol 2011].
* ↑ «Denúncia contra Medi Ambient. Entrevista a RTV de Cardedeu». Youtube. [Consulta: 9 juliol 2011].

## Enllaços externs

* Web la Coordinadora per a la Salvaguarda del Montseny
# Psammodromus

Psammodromus (gr. "que corre per la sorra") és un gènere de sauròpsid (rèptil) escatós de la família Lacertidae.

## Taxonomia

* Psammodromus algirus, Linnaeus, 1758.
* Psammodromus blanci, Lataste, 1880.
* Psammodromus hispanicus, Fitzinger, 11826.
* Psammodromus jeanneae, Busack, Salvador y Lawson, 2006.
* Psammodromus manuelae, Busack, Salvador y Lawson, 2006.
* Psammodromus microdactylus, Boettger, 1881.

## Referències

* Psammodromus en The Reptile Database.
# Projecte TIDE

El Projecte TIDE (Template for Travelling Interactive Digital Exhibitions) és un projecte col·laboratiu europeu d'exposicions musicals itinerants entre el Musée de la Musique de París, el Danish Rock Museum i el Museu de la Música de Barcelona. L'objectiu de TIDE és un apropament museològic a tots els públics mitjançant les noves tecnologies, dissenys pràctics i activitats gratuïtes per a totes les edats.

## Guitar On/Off

L'exposició Guitar On/Off posa en pràctica les motivacions del projecte sent la primera exposició itinerant de TIDE. Centrada en la guitarra, busca oferir un apropament a aquest instrument des de diversos gèneres com el blues, flamenc, folk i clàssic. La participació i la tecnologia tenen un paper important mitjançant l'ús de diversos mòduls d'activitats interactius entorn al món de la guitarra.
Actualment, Guitar On/Off ha sigut exposat en:
* El Musée de la Musique de París del 18 de juny al 4 de setembre de 2016.
* El Museu de la Música de Barcelona del 20 de setembre al 27 de novembre de 2016.
* El Ragnarock Museum de Dinamarca del 17 de desembre al 26 de febrer de 2017.

### Activitats

Guitar On/Off ofereix un seguit de mòduls interactius per a totes les edats:
* ON STAGE! Imita a músics de diferents èpoques i estils tocant l'Air Guitar mitjançant projeccions en una habitació immersiva.
* GUITAR STORY Descobreix la història de la guitarra al llarg dels segles amb una instal·lació interactiva.
* PLAY IT! Dirigeix la música que sona a l'exposició tocant les cordes gegants de la guitarra.
* 3D GUITARS Explora guitarres de diferents moments històrics mitjançant una pantalla tàctil.
* RESONANCE Aprèn sobre els mecanismes d'amplificació i ressonància per guitarres acústiques i elèctriques experimentant amb el seu so mitjançant una pantalla tàctil.
* DIGITAL COLLECTIONS Cerca a través de les grans bases de dades dels tres museus les guitarres més emblemàtiques de les col·leccions.
* PLAY IT! BY WOODBRASS Atreveix-te a tocar instruments d'accés lliure
* Exclusivament al Musée de la Musique de París es va realitzar el simpòsium “Quand la guitare [s'] électrise” amb concerts de Tomás Bordalejo i Terry Riley.

## Referències

* ↑ «TIDE - Template for travelling Interactive and Digital Exhibitions - Relais culture europe» (en francès). Relais culture europe. Arxivat de l'original el 2017-01-13 [Consulta: 11 gener 2017].
* ↑ «El Museu participa en el projecte europeu TIDE | Altres notícies | Museu de la Música | El web de la ciutat de Barcelona». bcn.cat. [Consulta: 11 gener 2017].

## Enllaços externs

* Guitar ON/OFF - An interactive exhibition
# Michiel Dieleman

Michiel Dieleman (29 d'abril de 1990) és un ciclista belga, professional des del 2016. Actualment corre a l'equip Cibel-Cebon.

## Palmarès

* 2014
** 1r a la Copa de Bèlgica
* 2015
** 1r al Trofeu Wim Hendriks
* 2017
** Vencedor d'una etapa a la Volta a la Província de Lieja

## Referències

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
* Fitxa a procyclingstats.com
# Pro Ötztaler 5500

La Pro Ötztaler 5500 és una cursa ciclista d'un dia que es disputa als voltants de Sölden al Tirol. La primera edició s'organitzà al 2017 formant part ja del calendari UCI Europa Tour.

## Palmarès

| Any | Vencedor | Segon | Tercer |
| 2017 | Roman Kreuziger | Simon Špilak | Giulio Ciccone |

## Enllaços externs

* Web oficial Arxivat 2017-08-25 a Wayback Machine.
* Palmarès a sitiodeciclismo.net
* Palmarès a cyclebase.nl
# Formiguer capbrú

El formiguer capbrú (Myrmelastes brunneiceps) és una espècie d'ocell de la família dels tamnofílids (Thamnophilidae) que habita el sotabosc de la selva pluvial del sud-oest del Perú i nord-oest de Bolívia.

## Referències

* ↑ «Formiguer capbrú». Cercaterm. TERMCAT, Centre de Terminologia. Rev. 10/05/2021
# Björn Leukemans

Björn Leukemans (Deurne, 1 de juliol de 1977) és un ciclista belga, professional des de l'any 2000 fins al 2015.
Especialista en curses d'un sol dia, en el seu palmarès destaca la victòria a la Druivenkoers Overijse del 2011. Al mateix temps ha aconseguit quedar entre els deu primers en algunes de les clàssiques més importants del calendari ciclista, com ara l'Amstel Gold Race, la París-Roubaix o el Tour de Flandes.
A finals del 2007 es va veure implicat en un cas de dopatge per consum de testosterona, que li comportà una sanció inicial de dos anys, que posteriorment li fou reduïda a sis mesos.

## Palmarès

* 1999
** Vencedor d'una etapa de la Volta a Navarra
* 2000
** Vencedor d'una etapa del Dekra Open Stuttgart
* 2002
** Vencedor d'una etapa de la Cursa de la Solidaritat Olímpica
* 2004
** Vencedor d'una etapa de la Volta a Bèlgica
* 2007
** Vencedor d'una etapa de la Volta a Àustria
* 2009
** Vencedor d'una etapa de l'Étoile de Bessèges
* 2010
** 1r a la Druivenkoers Overijse
* 2011
** 1r al Tour del Llemosí i vencedor d'una etapa
** 1r a la Druivenkoers Overijse
** 1r a la Fletxa de Heist
* 2012
** 1r a la Druivenkoers Overijse
** 1r al Stadsprijs Geraardsbergen
* 2013
** 1r a la Druivenkoers Overijse
* 2014
** Vencedor d'una etapa del Tour del Llemosí
* 2015
** 1r a la Volta a Limburg
** 1r al Gran Premi Jef Scherens
** 1r al Stadsprijs Geraardsbergen

### Resultats al Tour de França

* 2011. Fora de control (19a etapa)

### Resultats a la Volta a Espanya

* 2006. 93è de la classificació general
* 2009. Abandona (18a etapa)

### Resultats al Giro d'Itàlia

* 2005. 106è de la classificació general

## Referències

* ↑ Leukemans, suspendido con dos años por dopaje a marca.com (21 de gener de 2008) (castellà)
* ↑ Leukemans s'en sort a dhnet.be (26 d'agost de 2008) (francès)

## Enllaços externs

* Fitxa a sitiodeciclismo.net
# Psammodromus microdactylus

Psammodromus microdactylus és una espècie de saure de la família dels lacèrtids, endèmica del Marroc.

## Distribució

Aquesta espècie és endèmica al nord del Marroc, en poblacions aïllades en les muntanyes del Rif, en l'Atles Mitjà i l'Alt Atles del nord i centre del Marroc, fins als 2250 metres d'altitud.

## Descripció

En la seva descripció Boettger indica que aquesta espècie és d'entre 112 i 116 mm amb 72-73 mm de la cua. El seu dors és de color verd oliva fosc i esquitxat de taques negres. El seu ventre és de color verdós. Els seus dits són curts.

## Hàbitat

Habita els llocs de vegetació arbustiva de tipus mediterrani i de pastures temperades. Està amenaçada per la pèrdua del seu hàbitat.

## Etimologia

El seu nom d'espècie ve del grec μικρός, mikros , « petit », i δάκτυλος, daktylos , « dit ».

## Publicació original

* Boettger, 1881 : Diagnoses Reptilium novorum Maroccanorum. Zoologischer Anzeiger, vol. 4, p. 570-572 (text integral).

## Referències

* ↑ http://www.iucnredlist.org/details/61561/0
* ↑ Boettger, 1881 : Diagnoses Reptilium novorum Maroccanorum. Zoologischer Anzeiger, vol. 4, p. 570-572

## Enllaços externs

* Àrea de distribució Psammodromus microdactylus